CELEX: 62022TN0236
Language: ga
Date: 2022-04-28 00:00:00
Title: Cás T-236/22: Caingean arna tabhairt an 28 Aibreán 2022 – Intel Corporation v an Coimisiún

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/71
            
         
      Caingean arna tabhairt an 28 Aibreán 2022 – Intel Corporation v an Coimisiún
      (Cás T-236/22)
      (2022/C 237/94)
      Teanga an cháis: an Béarla
      
         Páirtithe
      
      
         Iarratasóir: Intel Corporation Inc. (Wilmington, Delaware, Stáit Aontaithe Mheiriceá) (ionadaithe: D. Beard, J. Williams, Barristers-at-law agus B. Meyring, Dlíodóir)
      
         Cosantóir: an Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt:
      
                  a.
               
               
                  a ordú don Choimisiún cúiteamh EUR 593 177 661,75 a íoc, suim a fhreagraíonn do: ús mainneachtana ar phríomhshuim EUR 1 060 000 000 de réir ráta athmhaoiniúcháin BCE ar an gcéad lá féilire den mhí inar glacadh Cinneadh C(2009) 3726 final an 13 Bealtaine 2009 (“an Cinneadh”), (is é sin 1,25 %) le méadú 3,5 pointe céatadáin (nó dá uireasa sin de réir ráta úis a mheasann an Chúirt a bheith iomchuí), don tréimhse ón 13 Lúnasa 2009 (dáta íocaíochta sealadach na fíneála ag Intel) go dtí an 25 Feabhra 2022 (an dáta a dhéanfar príomhshuim na fíneála a aisíoc ag an gCoimisiún), lúide EUR 38 059 598,52, an méid úis atá íoctha cheana féin ag an gCoimisiún le Intel;
               
            
                  b.
               
               
                  a ordú don Choimisiún ús a íoc ar an méid a iarrtar i mír (a) thuas don tréimhse ón 25 Feabhra 2022 (an dáta a dhéanfar príomhshuim na fíneála a aisíoc ag an gCoimisiún), nó mar mhalairt air sin ón 28 Aibreán 2022 (data na caingne seo) nó, mar mhalairt eile, ó dháta an bhreithiúnais sa chaingean seo, go dtí an dáta a íocann an Coimisiún iarbhír an méid de bhun breithiúnas a sheasann leis an gcaingean reatha, de réir an ráta úis a cuireadh i bhfeidhm ag BCE chuig oibríochtaí athmhaoiniúcháin le méadú 3,5 pointe céatadáin nó, dá uireasa sin, de réir ráta úis a mheasann an Chúirt a bheith iomchuí;
               
            
                  c.
               
               
                  ina theannta nó mar mhalairt air sin:
                  
                              i.
                           
                           
                              aon chinneadh ón gCoimisiún lena ndiúltaítear d’aisíoc úis mainneachtana a neamhniú, lena n-áirítear aon chinneadh a leagtar amach i ríomhphost ón gCoimisiún dar dáta an 1 Márta 2022, agus a ordú don Choimisiún ús mainneachtana a aisíoc sna méideanna céanna a iarrtar i míreanna (a) agus (b) thuas; nó
                           
                        
                              ii.
                           
                           
                              mar mhalairt air sin, a dhearbhú gur ghníomhaigh an Coimisiún go neamhdhleathach de bharr gur theip air ús mainneachtana a íoc chuig Intel ar phríomhshuim na fíneála a aisíocadh tar éis neamhniú Chinneadh C(2009) 3726 final ón gCoimisiún an 13 Bealtaine 2009 i gCás COMP/C-3/37.990 Intel, agus a ordú don Choimisiún ús mainneachtana a aisíoc sna méideanna céanna a iarrtar i míreanna (a) agus (b) thuas.
                           
                        
            
                  d.
               
               
                  in aon chás, a ordú don Choimisiún costais agus caiteachais Intel a íoc i ndáil leis na himeachtaí seo.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir trí shaincheist dlí.
      
                  1.
               
               
                  Ar an gcéad dul síos, de bhun Airteagal 268 CFAE, i gcomhar le hAirteagal 340(2) CFAE agus Airteagal 41(3) den Chairt um Chearta Bunúsacha, lorgaíonn an t-iarratasóir go n-íocfar cúiteamh agus ús iarmhartach as an damáiste a rinneadh de bharr gur dhiúltaigh an Coimisiún Eorpach ús mainneachtana a íoc chuig Intel ar phríomhshuim na fíneála a aisíocadh tar éis an neamhnithe, le breithiúnas T-286/09 RENV, ECLI:EU:T:2022:19, d’Airteagal 2 de Chinneadh C(2009) 3726 final ón gCoimisiún an 13 Bealtaine 2009 i gCás COMP/C-3/37.990 Intel. Maidir leis sin, braitheann an t-iarratasóir ar an gceanglas na bearta is gá a ghlacadh chun neamhniú fíneála de bhun Airteagal 266 CFAE a chomhlíonadh, lena n-áirítear ús mainneachtana a íoc.
               
            
                  2.
               
               
                  Ar an dara dul síos, ina theannta nó mar mhalairt air sin, de bhun Airteagal 263 CFAE iarrann an t-iarratasóir go ndéanfaí aon chinneadh ón gCoimisiún lena ndiúltaítear d’aisíoc úis mainneachtana, de réir an ráta dá dtagraítear thuas, a neamhniú ar an mbonn go bhfuil sé contrártha d’Airteagal 266 CFAE.
               
            
                  3.
               
               
                  Ar an tríú dul síos, de bhun Airteagal 265 CFAE mar mhalairt eile, a mhéid nach bhfuil seasamh deiridh glactha ag an gCoimisiún (in ainneoin iarrataí ón iarratasóir), lorgaíonn an t-iarratasóir dearbhú gur ghníomhaigh an Coimisiún go neamhdhleathach de bharr gur theip air an t-ús mainneachtana sin a íoc chuig Intel de bhun Airteagal 266 CFAE, agus a ordú go n-íocfadh an Coimisiún Eorpach an t-ús mainneachtana sin ag an ráta dá dtagraítear thuas.
               
            
                  4.
               
               
                  Mar mhalairt air sin, go dian, cuireann an t-iarratasóir ina leith go mbeadh de thoradh ar aon léirmhíniú contrártha ar Rialachá(i)n 2002, 2012 agus/nó 2018 lena n-eisiatar íocaíocht úis mainneachtana i gcomhréir le hAirteagal 266 CFAE, arna léirmhíniú ag an gCúirt Bhreithiúnais agus ag an gCúirt Ghinearálta, go mbeadh na forálacha ábhartha ag sárú dhlí príomha an Aontais. Sna himthosca sin, ardaíonn an t-iarratasóir saincheist mhalartach maidir le neamhdhleathacht faoi Airteagail 266 agus 277 CFAE ar bhonn malartach teagmhasach.